ཱིརྟི། པཎྜི་ཏ་ས་མནྟ་ཤྲཱི། རྭ་ལོ་ཙཱ་བ་ཆོས་རབ་ནས་རིམ་པར་སྐྱི་
སྟོན་གྲགས་རྒྱན་པ་ལས་ཀུན་མཁྱེན་དོལ་བུ་བ་དང་བླ་མ་དཔལ་ལྡན་སེང་གེ་ནས་
ཀུན་མཁྱེན་བུ་ལ་བརྒྱུད་པ་སྟེ་བུ་དོལ་རྣམ་གཉིས་ཞེས་གངས་རིའི་ཁྲོད་ཀྱི་དུས་
ཞབས་པ་ཉི་ཟླ་ལྟར་གྲགས་པ་དང༌། གཞན་ཡང་ཙ་མི་སངས་རྒྱས་གྲགས། པཎ་
ཆེན་ཤཱཀྱ་ཤྲཱི། རྒྱལ་སྲས་ནགས་ཀྱི་རིན་ཆེན། ས་ལོ། ཤོང་ལོ་སོགས་པཎ་གྲུབ་དུ་མ་
ལས་བརྒྱུད་པ་དང་། ཕྱོགས་འདིར་མཁྱེན་པའི་དཀྱིལ་འཁོར་མཁའ་ལྟར་ཡངས་པ་
མཐའ་ཀླས་ཤིང་དང་པོའི་སངས་རྒྱས་ཀྱི་དགོངས་པ་འགྲེལ་པར་བཅོམ་ལྡན་འདས་
དུས་ཀྱི་འཁོར་ལོའི་ཞལ་མངོན་སུམ་དུ་བསྟན་ནས་ཟླ་བ་བཟང་པོ་དང་འདྲ་བ། ཆེས་
ཆེར་བསྔགས་པ་རྒྱལ་བ་གཉིས་པ་བློ་བཟང་གྲགས་པའི་དཔལ་སོགས་ཚད་མར་གྱུར་
པའི་མཁས་གྲུབ་བགྲང་བར་དཀའ་ཞིང་ཁྱད་པར་རིང་ལུགས་འདི་ལ་འཁྲུལ་པའི་
དྲི་མ་དང་བྲལ་བ་སྟག་ཚང་ལོ་ཙཱ་བ་དང་། དཔལ་ལྡན་ཆོས་ཀྱི་གྲགས་པ་ཡབ་སྲས་
ཀྱིས་རིགས་ལྡན་དགོངས་པའི་རྒྱན་གྱིས་ཁ་བས་བསྐོར་བའི་ལྗོངས་འདིར་རྒྱས་པར་
669

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
མཛད་དོ། །དེ་ཡང་མན་ངག་སྙེ་མ་ལས། འདི་ལ་གསུང་རབ་གཞན་དང་འགལ་
བ་མང་བས་འདི་བྱེད་པ་པོའི་བྱང་སེམས་སུ་བཤད་པ་དེ་རྣམས་རིགས་གསུམ་མགོན་
པོ་དངོས་མ་ཡིན་ནོ། །ཞེས་མང་དུ་མཁྱེན་པ་རྣམས་གསུང་ཞེས་བཀོད་པའི་མང་
དུ་མཁྱེན་པ་ནི་ཤནྟི་པར་གྲགས་ཤིང༌། རྣམས་ཞེས་པས་མཁས་པ་གཞན་ཡང་ཡོད་
ལ། འཇིགས་མེད་འབྱུང་གནས་དུས་འཁོར་ཞལ་གྱིས་བཞེས་ཀྱང་རླུང་གི་རྒྱུ་ཚུལ་
བཤད་རྒྱུད་རྡོར་ཕྲེང་དང་མ་མཐུན་པ་སོགས་ནས་མང་ཞིག་དྲང་དོན་དུ་འགྲེལ།
ཀུན་མཁྱེན་བུ་རྒྱུད་འདི་གཙོ་བོར་འཛིན་ཀྱང་འཇིག་རྟེན་བསྟན་བཞག་(༡༦ན)དྲང་
དོན་ཡིན་པའི་དགོངས་གཞི་དགོས་པ་དངོས་ལ་གནོད་བྱེད་དང་བཅས་པ་སྦྱར།
བཅོམ་ལྡན་རལ་གྲིས། ཕྱི་ནང་འདྲེས་པའི་བསྟན་བཅོས་ཡིན་ཏེ། འདི་ནས་ཁམས་
གསུམ་རི་རབ་ལ་ཆུད་པ། སྟོང་གསུམ་ཡོངས་སུ་ཆད་པ། ཕྱིའི་རྒྱ་མཚོ་མེའི་ཁོར་
ཡུག་གིས་འཁོར་བ། རི་རབ་ཀྱི་ལྷོ་པདྨ་རཱ་ག་ལས་གྲུབ་པ། རྩོད་དུས་འཁོར་ལོས་
སྒྱུར་བ་འབྱུང་བ། གཟའ་སྐར་ཁ་ཤར་དུ་བལྟས་ནས་འགྲོ་བ། རྒྱ་ནག་བོད་ཀྱི་བྱང་
ན་ཡོད་པ། ཟད་པར་ཁམས་གོང་མར་སྐྱེ་བའི་རྒྱུ་རྣམས་བཤད་པས་སོ་ཞེས་གསུང༌།
རྗེ་རེ་མདའ་པ་ཨེ་ཝཾ་མེད་པ་སོགས་ཀྱི་སྐྱོན་དུ་མ་བཀོད་པའི་རྩོད་ཡིག་དང༌། སྐད་
ཕལ་ཆེར་དྲང་བའི་དོན་དུ་ཤེས་ཞེས་སོགས་ཀྱི་རང་ལན་དང་བཅས་པ་མཛད་པ་
གསུང་རབ་རྒྱ་མཚོར་གཟིགས་པའི་མཁས་གྲུབ་དེ་དག་ལ་འཁྲུལ་པ་མི་མངའ་མོད།
༡
འོན་ཀྱང་མཁའ་འགྲོ་རྒྱ་མཚོའི་རྒྱུད་ལས། སེམས་ཅན་རྣམས་ནི་བག་ཆགས་སྐྱོན། །
ཕྱི་རོལ་ཏུ་ནི་སྤྲིན་མཐོང་འགྱུར། །བག་ཆགས་ཟད་པའི་དུས་སུ་ནི། །སྤྲིན་དང་ཀླུ་
རྣམས་མཐོང་བ་མེད། །ཅེས་དང༌། ལང་ཀར་གཤེགས་པ་ལས། བག་ཆགས་ཀྱིས་
ནི་དཀྲུགས་པའི་སེམས། །དོན་དུ་སྣང་བ་རབ་ཏུ་བྱུང༌། །དོན་ཡོད་མ་ཡིན་སེམས་
ཉིད་དེ། །ཕྱི་རོལ་དོན་མཐོང་ལོག་པ་ཡིན། །ཞེས་པའི་དོན་དང་འགལ་བར་ཅི། །དེ་
དག་ནི་ཕྱི་དོན་བདེན་མེད་དུ་སྒྲུབ་པ་མ་ཡིན་ནམ་འདིར་ཕྱི་དོན་ཞལ་གྱིས་བཞེས་
པས་མི་མཚུངས་སོ་ཞེ་ན་འདིར་ཡང་ཕྱི་དོན་བདེན་གྲུབ་ཏུ་བཞེད་པར་སུ་ཞིག་
670

རྒྱུད་སྡེ་རྒྱ་མཚོར་རབ་འབྱམས་སྨྲ་བ་རྣམས་ཀྱི་བཤད་པའི་སྔོན་འགྲོའི་མཆོད་བརྗོད་ཀྱི་རིམ་པ། ༼༡༢༽
འདོད་དེ། སྒྲུབ་ལེའི་ཉིས་བརྒྱ་པར། སྲིད་གསུམ་ཕྲ་རབ་གཟུགས་མིན་འདིར་ནི་
རྣམ་པར་ཤེས་པའོ་དེ་བཞིན་རྣམ་པར་ཤེས་པ་ཉིད་མེད་དེ། (༡༦བ)ཞེས་སོགས་མ་
དཔྱད་པའི་ངོར། བྱེ་སྨྲ་སོགས་དང་བསྟུན་ནས་རྡུལ་ཕྲན་བཞེད་ལ། ཅུང་ཟད་
དཔྱད་ན་རྣམ་ཤེས་ཀྱི་ངོ་བོ་དེ་ཡང་མ་གྲུབ་པར་ལེགས་པར་གསུངས་ཤིང་། སེམས་
ཅན་སོ་སོའི་བསམ་པ་སོ་སོས་བག་ཆགས་སོ་སོར་བཞག་པའི་ལས་སྣང་གི་ནུས་པ་
བསམ་གྱིས་མི་ཁྱབ་པས། དངོས་པོ་གཅིག་ཉིད་ཆེ་ཆུང་མདོག་དབྱིབས་བཟང་ངན་
མི་འདྲ་བ་དུ་མར་གཞི་གཅིག་ཏུ་སྣང་བ་འཇིག་རྟེན་ཀུན་རྫོབ་ཏུ་མོས་པ་སྣ་ཚོགས་
པའི་དབང་གིས་འཇིག་རྟེན་གྱི་ཁམས་ལ་ཚད་སྣ་ཚོགས་སུ་གསུངས་ཤིང་དོན་དམ་
་
པའི་བདེན་པས་འཇིག་རྟེན་གྱི་ཁམས་ལ་ཚད་མེད་དེ། སེམས་ཅན་གྱི་བསོད་ནམས་
དང་སྡིག་པའི་དབང་གིས་འཇིག་རྟེན་གྱི་ཁམས་སྣ་ཚོགས་སུ་མཐོང་བ་ཡིན་ཏེ། ཇི་
སྐད་དུ། དེ་ལ་བསམ་པའི་དབང་གིས་ནི། །ཅི་ཡོད་པར་ནི་རབ་ཏུ་བསྒྲགས། །ཞེས་
གསུངས་པས་སོ། །རྩ་རྒྱུད་ཀྱི་དུམ་བུ་དབང་མདོར་བསྟན་ལས། རྒྱུད་ནི་མདོར་
བསྟན་རྣམས་གསུམ་དང་། །རྒྱས་པར་བཤད་པ་རྣམ་གསུམ་འགྱུར། །མདོར་བསྟན་
རབ་ཏུ་མདོར་བསྟན་ཆེ། །རྒྱས་བཤད་རབ་ཏུ་རྒྱས་བཤད་གཞན། །མདོར་བསྟན་
རྒྱས་པར་བཤད་པ་ནི། །བསྡུས་དང་ཡང་དག་རྒྱུད་ཡིན་ནོ། །རབ་ཏུ་མདོར་བསྟན་
རྒྱས་བཤད་པ། །དཀའ་འགྲེལ་ཚིག་ནི་འབྱེད་པ་པོ། །མདོར་བསྟན་ཆེན་པོ་རྒྱས་
བཤད་པ། །འགྲེལ་བཤད་དོན་ཀུན་སྟོན་བྱེད་པའོ། །དེ་ནི་མངོན་ཤེས་ཐོབ་རྣམས་
ཀྱིས། །བྱ་ཡི་མཁས་རྣམས་ཀྱིས་མིན་ཉིད། །དེ་ལྟར་མཐའ་དྲུག་རྣམས་ཀྱིས་དག །རྡོ་
རྗེ་རྣལ་འབྱོར་རྣམ་བཞི་དང༌། །རྫོགས་པའི་བྱང་ཆུབ་བཞི་རྣམས་དང་། །ཕུང་
ཁམས་སྐྱེ་མཆེད་རིགས་དྲུག་རྣམས། །དག་པ་འཇིག་རྟེན་ཁམས་ལ་སོགས། །ལེའུ་
ལྔ་ནི་(༡༧ན)འདོང་རྣམས་ཀྱིས། །བདེན་གཉིས་དང་པོའི་སངས་རྒྱས་འགྱུར། །དུས་
ཀྱི་འཁོར་ལོ་མངོན་བརྗོད་བྱེད། །ཅེས་རྒྱུད་འགྲེལ་འདི་ཉིད་ཀྱི་རྗོད་བྱེད་ཀྱི་ཚིག་
བསྡུ་ན་རྩ་རྒྱུད་དགོངས་འགྲེལ་དང་བཅས་པ་དང་བསྡུས་རྒྱུད་དགོངས་འགྲེལ་དང་
671

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ།
བཅས་པ་གཉིས་སུ་འདུས་མོད་ཀྱི་ཕྱེ་ན་དྲུག་ཏུ་དབྱེར་ཡོད་པ་དང་།
དྲུག་པོ་དེ་ལ་
མཐའ་དྲུག་ཏུ་བྱེད་དེ། དྲུག་ནི་མདོར་བསྟན་དང་རྒྱས་བཤད་གཉིས། རབ་ཏུ་
མདོར་བསྟན་དང་རབ་ཏུ་རྒྱས་བཤད་གཉིས་མདོར་བསྟན་ཆེན་པོ་དང་རྒྱས་བཤད་
ཆེན་པོའོ། །མཐའ་དྲུག་ཅེས་པ་མདོར་བསྟན་གྱི་མཐའ་དང་རྒྱས་བཤད་ཀྱི་མཐའ་
ཞེས་སོགས་རེ་རེ་ལ་སྦྱར་ལ། མཚན་གཞི་ཞེས་པ་མདོར་བསྟན་ནི་བསྡུས་རྒྱུད་རྒྱས་
བཤད་ནི་རྩ་རྒྱུད། བར་པ་གཉིས་ནི་རིམ་པ་ལྟར་དེ་གཉིས་ཀྱི་དཀའ་འགྲེལ། ཐ་མ་
གཉིས་ནི་དེ་ཉིད་ཀྱི་འགྲེལ་བཤད་སོ་སོ། བརྗོད་བྱའི་དོན་ཧྲིལ་གྱིས་ན་ཕྱི་སྣོད་ཀྱི་
འཇིག་རྟེན་གྱི་རྣམ་གཞག་འཇིག་འབྱུང་གནས་གསུམ་གྱི་སྒོ་ནས་དང་། ནང་རྡོ་རྗེ་
ལུས་ཀྱི་རྣམ་གཞག་སྐྱེ་འཇིག་སྲུང་གསུམ་གྱི་སྒོ་ནས་དང་། གཞན་དཀྱིལ་འཁོར་
འཁོར་ལོའི་རྣམ་གཞག་སྨིན་གྲོལ་འབྲས་གསུམ་གྱི་སྒོ་ནས་གཏན་ལ་དབབ་པའི་རྩ་
འགྲེལ་ཐམས་ཅད་དུ་དབང་བཞི་པའི་ལམ་གསལ་བར་བྱེད་པ་ཁོ་ནས་ཀྱང་གཞན་
ལས་ཁྱད་པར་དུ་འཕགས་པ་གཉིས་མེད་རྒྱུད་ཀྱི་རྒྱལ་པོ་ཆེན་པོ་འདི་ཉིད་ཀྱི་སྒོ་ནས་
ལེགས་བཤད་ཀྱི་མཆོད་པ་འབུལ་བ་ལ། པར་བཤད་པ་ཡིན་ལ། ཕྱི་སྟག་ཚང་ལོ་ཙཱ་བའི་སྤྱི་དོན་
ལེགས་བཤད་བསྟན་པའི་རྒྱ་མཚོ་ནས་བླངས། ནང་དུས་སྦྱོར་བཅུ་གཉིས་འགགས་པས་བ
བདེན་
དོན་རྣམ་པ་བཅུ་གཉིས་ལྡན་ཕྱིར་རྡོ་རྗེ་ཉི་མ་སྣང་བ་ཆེ། །འགྱུར་བའི་བདེ་བ་བཅུ་
དྲུག་ཟད་པས་བདེན་མེད་དེ་ཉིད་བཅུ་དྲུག་རིག་ཕྱིར་རྡོ་རྗེ་ཟླ་བ་དྲི་མེད་འོད།
གནས་(༡༧བ)སྐབས་བཞི་ཡི་སྒྲིབ་པ་ཟད་པས་ཐིག་ལེ་བཞི་པོ་མི་འགྱུར་འཛིན་ཕྱིར་
སྐུ་བཞི་རྡོ་རྗེ་བཞིའི་རང་བཞིན། །ཟབ་མོ་རྡོ་རྗེའི་རྣལ་འབྱོར་དྲུག་གིས་ཁམས་དྲུག་
སྒྲིབ་པ་ཟད་པར་སྤངས་པའི་རིགས་དྲུག་གཙོ་བོར་གྱུར་ལ་འདུད། །ཅེས་པའི་བསྟོད་
བསྔགས་ཀྱི་ཡུལ་དུ་གྱུར་པ་སྟོང་གཟུགས་ཕྱག་རྒྱ་མཁའ་ལ་མཁའ་ཡེ་སྦྱོར་བ་ཇི་བཞིན་
བརྗོད་བྲལ་གྱི་དབྱིངས་སུ་ནམ་ཡང་འཕོ་འགྱུར་དང་བྲལ་བ་མཆོག་ཏུ་མི་འགྱུར་
བའི་བདེ་བ་ཆེན་པོ་སྒྲ་གཅན་བླ་ན་མེད་པ་ཆོས་ཀྱི་སྐུ་ལས། ཉི་མ་དང་ཟླ་བའི་ངོ་
མཚར་གཟུགས་སྐུའི་བཀོད་པ་སྣ་ཚོགས་སུ་འཆར་བར་མཛད་དེ་དཔལ་ལྡན་རྒྱུ་སྐར་
672

རྒྱུད་སྡེ་རྒྱ་མཚོར་རབ་འབྱམས་སྨྲ་བ་རྣམས་ཀྱི་བཤད་པའི་སྔོན་འགྲོའི་མཆོད་བརྗོད་ཀྱི་རིམ་པ། ༼༡༢༽
གྱི་དཀྱིལ་འཁོར་ཆེན་པོའི་གཙོ་བོར་ཞལ་བཞི་ཕྱག་ཉེར་བཞི་པའི་སྤྲུལ་སྐུའི་གར་
མཁན་རང་སྣང་མཛེས་སྡུག་སྒྱུ་མའི་ཕྱག་རྒྱ་གཉིས་མེད་གཉིས་སུ་ཤར་བ་སྣ་ཚོགས་
ཡུམ་དང་མཉམ་པར་སྦྱོར་བའི་རྒྱུད་རྒྱལ་སྟོན་པ་པོ་འདི་ཉིད་བདག་སོགས་སྟོང་
ཆེན་ཡི་གེ་ལྔ་མཐར་ཐུག་པའི་བདེ་བ་དང༌། ཐིག་ལེ་ཡིག་དྲུག་ཕྱག་རྒྱ་ཆེན་མོ་ཨེ་
ཝཾ་ཟུང་དུ་འཇུག་པར་མ་གྱུར་དེ་སྲིད་ཀྱི་བར་དུ་སྒོ་གསུམ×། རིགས་གསུམ་མངའ་
བདག་ལ་སོགས་ས་བཅུའི་མགོན། །ཆོས་རྒྱལ་ཚུལ་བཟུང་དཔལ་ལྡན་ཀ་ལཱ་པར། །
དང་པོའི་སངས་རྒྱས་གསལ་བར་མཛད་རྣམས་དང་། །རྒྱ་བོད་མཁས་གྲུབ་ཀུན་ལ་
གུས་ཕྱག་འཚལ། །ཞེས་པའི་བསྟོད་བསྔགས་ཀྱི་ཡུལ་དུ་གྱུར་པ་བྱང་ཕྱོགས་ལེགས་
པའི་ཆ་ཐམས་ཅད་བསགས་པའི་ཕོ་བྲང་ཆེན་པོའི་སེང་གེའི་ཁྲི་ལ་རྒྱལ་བའི་སྲས་པོ་
མིའི་བདག་པོའི་རྣམ་པར་བསྟན་ནས་རྡོ་རྗེ་ཐེག་པའི་སྣོད་དུ་གྱུར་པའི་གདུལ་བྱ་
རྣམས་སྨིན་ཅིང་གྲོལ་བར་མཛད་པའི་ཆོས་རྒྱལ་རིགས་ལྡན་སུམ་ཅུ་རྩ་གཉིས་ཀྱི་
བར་དུ་བྱོན་པ་དང༌། རྒྱུད་འགྲེལ་འཕགས་པའི་ཡུལ་དུ་དར་བར་མཛད་བའི་སློབ་
དཔོན་དུས་འཁོར་ཞབས་པ་ཆེ་ཆུང་། རྒྱལ་སྲས་ནཱ་ལནྡ་པ། ཁ་ཆེ་ཟླ་བ་མགོན་པོ།
འབྲོ་ལོ་ཙཱ་བ་ཤེས་རབ་གྲགས་(༡༨ན)དང་། འཇམ་དབྱངས་སྤྲུལ་པ། ཙི་ལུ་པཎྜི་ཏ།
པིཎྜོ་ཨཱ་ཙརླ། དཔལ་དུས་ཞབས་པ་ཆེ་ཆུང་། མཉྫུ་ཀཱིརྟི། པཎྜི་ཏ་ས་མནྟ་ཤཱི། རྭ་
ལོ་ཙཱ་བ་ཆོས་རབ་སྟེ་སྒྱུར་བྱེད་ཀྱི་ལོ་ཙཱ་བ་རྣམ་གཉིས། འགྱུར་བཅོས་ཀྱིས་རྨད་དུ་
བྱུང་བ་མཛད་པ་པོ་ཤོང་སྟོན་རྡོ་རྗེ་རྒྱལ་མཚན། སླར་ཡང་སྒྱུར་བྱེད་མ་ཏི་རྣམ་
གཉིས་དང་། སྨིན་གྲོལ་རྒྱུད་བཤད་མཁན་པོ་ཇོ་ནང་ཀུན་མཁྱེན་དོལ་བུ་བ་ཤེས་
རབ་རྒྱལ་མཚན། སྙིགས་དུས་ཀྱི་ཐམས་ཅད་མཁྱེན་པ་བུ་སྟོན་རིན་ཆེན་གྲུབ་ཀྱིས་
མཚོན་ལུགས་སྲོལ་འདི་ཉིད་ཀྱི་སྨིན་གྲོལ་རྒྱུད་བཤད་གདམས་པའི་ཆུ་བོ་ཕྱོགས་
བརྒྱར་འབེབས་མཛད་འཕགས་བོད་ཀྱི་པཎ་གྲུབ་ཐམས་ཅད྾། གསར་རྩོམ།>སེམས་
འགྲེལ་དགོངས་དོན་འཁྲུལ་མེད་འཛིན་མཛད་མཁས་གྲུབ་ཆོས་ཀྱི་གྲགས་པའི་དཔལ། །
རྒྱ་ཆེ་ཤེས་བྱའི་གནས་ཀུན་ལེགས་གཟིགས་ཤེས་རབ་རིན་ཅེན་སྟག་ཚང་པ། །བདེ་
673

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
སྟོང་ཟུང་འཇུག་སྐུ་བཞིའི་བདག་ཉིད་དུས་འཁོར་ཞབས་པ་ནོར་བུ་བཟང་། །ཕྱི་
ནང་གཞན་གསུམ་སྦྱོར་ལ་ཟླ་བྲལ་ལྷུན་གྲུབ་རྒྱ་མཚོ་ཡབ་སྲས་རྒྱལ། །ཞེས་པའི་
བསྟོད་བསྔགས་ཀྱི་ཡུལ་དུ་གྱུར་པ་གནས་ལྔ་རིག་པའི་པཎྜི་ཏ་འཇིགས་མེད་ཆོས་ཀྱི་
རྒྱལ་པོ་དཔལ་ལྡན་གྲགས་པ། གཙུག་ལག་བྱེ་བའི་ཕ་མཐར་མཁྱེན་པའི་སྤྱན་རས་
མཆོག་ཏུ་ཡངས་པ་སྟག་ཚང་ལོ་ཙཱ་བ་ཤེས་རབ་རིན་ཆེན་རྒྱལ་མཚན་དཔལ་བཟང་།
ཚེ་གཅིག་ལུས་གཅིག་ལ་སྟོང་གཟུགས་ཕྱག་རྒྱ་ཆེན་པོའི་གོ་འཕང་མངོན་དུ་གྱུར་པ་
མཁས་གྲུབ་ཆེན་པོ་ནོར་བཟང་རྒྱ་མཚོ། ཤིན་ཏུ་ཆེ་ཕྲའི་གནས་ཀུན་སྤྱན་རས་
གཟིགས་ཀྱིས་ལེགས་པར་བཀྲལ་བ་བཞིན་གཏན་ལ་ཕབ་པས་ནང་དང་གཞན་དུས་
ཀྱི་འཁོར་ལོ་ལ་མི་འཇིགས་པའི་སྤོབས་པ་བརྙེས་པ་གྲྭ་ཕུག་པ་ལྷུན་གྲུབ་རྒྱ་མཚོ་ཡབ་
སྲས་བརྒྱུད་པ་དང་བཅས་པ་ཐམས་ཅད྾། རབ་(༡༨བ)དམར་ཞབས་སེན་ཉི་མ་གཙུག་
ཏོར་རྩེར། །ཤར་ཚེ་རྨོངས་པའི་མུན་སངས་བློ་གྲོས་ཀྱི། །པད་ཚལ་བཞད་ལ་གཞན་
དྲིང་མི་འཇོག་པ། ། །དཔལ་ལྡན་བླ་མ་རྣམས་ཀྱིས་རྟག་ཏུ་སྐྱོངས། །ཞེས་པའི་བསྟོད་
བསྔགས་ཀྱི་ཡུལ་དུ་གྱུར་པ་མཁས་པ་དང་གྲུབ་པ་ཐམས་ཅད་ཀྱི་འཁོར་ལོས་སྒྱུར་བ་
ཁྱབ་བདག་གནས་གསར་པ་མགོན་པོ་བསོད་ནམས་མཆོག་ལྡན། རབ་འབྱམས་
རྒྱུད་སྡེའི་བང་མཛོད་རྡོ་རྗེ་འཆང་ཞ་ལུ་པ་རིན་ཆེན་བསོད་ནམས་མཆོག་གྲུབ། ཇི་
ལྟ་ཇི་སྙེད་ཀྱི་ཤེས་བྱའི་གནས་ལུགས་མཐའ་དག་རང་བྱོན་དུ་ཆུད་པ་ཟུར་ཐམས་
ཅད་མཁྱེན་པ་ཆོས་དབྱིངས་རང་གྲོལ། སྔ་ཕྱིར་འགྱུར་བའི་རྡོ་རྗེ་ཐེག་པའི ་གསུང་
རབ་ཀུན་ལ་དབང་ཕྱུག་པ་འཁོར་ལོའི་མགོན་པོ་ཁྲ་ཚང་པ་བློ་གྲོས་མཆོག་གི་རྡོ་རྗེ་
སོགས་དངོས་དང་བརྒྱུད་པའི་ཡོངས་འཛིན་དམ་པ་ཆོས་བཞིན་དུ་སྤྱོད་པ་ཐམས་
ཅད྾། རྒྱལ་བ་བཙོང་ཁ་པ་སོགས་བླ་མའི་རིགས་དང་གནས་མགོན་སོགས་གསང་
འདུས་དང་དབྱིབས་འདྲ། ཆོས་སྐྱོང་ནི། དང་པོའི་སངས་རྒྱས་རྒྱུད་འགྲེལ་ལེགས་
སྐྱོང་བར། །སྟོབས་ཆེན་རྡོ་རྗེའི་ཤུགས་འཆང་ཁྲོ་རྒྱལ་གྱིས། །བཟོད་དཀའི་གཟི་བྱིན་
རབ་བསྐྱེད་སྲུང་མའི་ཚོགས། །ཡིད་སྲུབས་ལས་རྒྱལ་རྔ་ཆེན་སྲིད་རྩེར་རྡུངས། །ཞེས་
674

རྒྱུད་སྡེ་རྒྱ་མཚོར་རབ་འབྱམས་སྨྲ་བ་རྣམས་ཀྱི་བཤད་པའི་སྔོན་འགྲོའི་མཆོད་བརྗོད་ཀྱི་རིམ་པ། ༼༡༢༽
པའི་བསྟོད་བསྔགས་ཀྱི་ཡུལ་དུ་གྱུར་པ་རྒྱུད་རྒྱལ་འདི་ཉིད་ཀྱི་ལུང་དང་རྟོགས་པའི་
ཆོས་དཀོན་མཆོག་ཕྱོགས་ཙམ་འཛིན་པ་ཡན་ཆད་བསྲུང་ཞིང་སྐྱོབ་པའི་དམ་ཅན་
རྒྱ་མཚོའི་ཚོགས་སྤྱི་དང་། གཞན་ཡང་གཙུག་ལག་འདི་ཉིད་བསྲུང་བའི་སོགས་འདྲ་
ཞེས་བཤད་པའི་སྔོན་འགྲོའི་ལྷན་ཐབས་འདི་ནི་བློ་བཟང་ཐུགས་རྗེས་གྲྭ་སྐོར་གྱི་ཚེ་
དགོས་ཚུལ་ལྟར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་